cyanic-selkie/wikianc huggingface dataset:
মুহাম্মাদ আবদুল মালেক
স্বীকৃতি
হেফাজতে ইসলাম বাংলাদেশের প্রতিষ্ঠাতা আমীর শাহ আহমদ শফী বলেন, "মাওলানা আবদুল মালেক সাহেব সমকালীন একাধিক প্রখ্যাত আলেম ও হাদিস বিশেষজ্ঞদের সুদীর্ঘ সান্নিধ্য লাভে ধন্য হয়েছেন এবং হাদিসশাস্ত্রে তাঁর একাধিক গ্রন্থ প্রকাশিত হয়ে আলেমদের নিকট সমাদৃত হয়েছে।” জমিয়তে উলামায়ে ইসলাম বাংলাদেশের মহাসচিব নূর হুসাইন কাসেমী বলেন, "আমাদের দেশের গৌরব, আমাদের জন্য সাআদাত মাওলানা মুহাম্মাদ আবদুল মালেক দামাত বারাকাতুহুমুল আলিয়া৷ তার অস্তিত্ব নিঃসন্দেহে আমাদের জন্য সাআদাত-সৌভাগ্য এবং বহুত বড় বরকতের বিষয়।” হাকিম মুহাম্মদ আখতারের শিষ্য আবদুল মতিন বিন হুসাইন বলেন, "আমরা কেন মাওলানা আবদুল মালেকের ভক্ত? তাঁর কাছে ইলম আছে। এরকম মানুষ আমরা দেখিনি। সারাবিশ্বের আলেম ওলামা তার কদর করেন।”
কেঁড়াগাছি ইউনিয়ন
কেঁড়াগাছি ইউনিয়ন (Keragasi Union) বাংলাদেশের খুলনা বিভাগের সাতক্ষীরা জেলার অন্তর্গত কলারোয়া উপজেলার একটি ইউনিয়ন।
এহসান আদিল
এহসান আদিল, (জন্ম ১৫ মার্চ ১৯৯৩) একজন পাকিস্তানি ক্রিকেটার। তিনি ডান হাতি ব্যাটসম্যান এবং ডানহাতি দ্রুতগামী বোলার। এছাড়াও তিনি ফয়সালাবাদ উলভস, হাবিব ব্যাংক লিমিটেড ক্রিকেট দল এবং পাকিস্তান অনূর্ধ্ব-১৯ ক্রিকেট দল এর হয়ে প্রতিনিধিত্ব করে থাকেন। আদিলকে ২০১৩ সালে দক্ষিণ আফ্রিকা সফরের জন্য পাকিস্তানের টেস্ট স্কোয়াড নির্বাচিত করা হয়।
খেলোয়াড়ী জীবন
এহসান আদিল ২২ ফেব্রুয়ারি ২০১৩, দক্ষিণ আফ্রিকার বিরুদ্ধে টেস্ট ক্রিকেট ম্যাচ খেলার মাধ্যমে আন্তর্জাতিক ক্রিকেটে আগমন করেন। এছাড়াও তিনি ১৭ মে ২০১৩ তারিখে একদিনের আন্তর্জাতিক ম্যাচে স্কটল্যান্ডের বিরুদ্ধে আত্মপ্রকাশ করেন।
কথুলু
কথুলু বা কাথুলু একটি কাল্পনিক মহাজাগতিক সত্তা যা লেখক এইচ. পি. লাভক্র্যাফট এর সৃষ্টি। ১৯২৮ সালে মার্কিন কল্পকাহিনী পত্রিকা উইয়ার্ড টেলস্ এ লাভক্র্যাফটের দ্য কল অফ কথুলু (কথুলুর ডাক) নামক ছোটগল্পে একে প্রথম উপস্থাপন করা হয়। লাভক্র্যাফটীয় মহাজাগতিক সত্তাগুলোর মাঝে এই প্রাণীটিকে মহাপ্রাচীনগণের একজন বলে বিবেচনা করা হয়, এবং সৃষ্টির পর থেকে এই প্রাণীটি বিভিন্ন জনপ্রিয় সাংস্কৃতিক মাধ্যমে বহুবার উল্লেখিত হয়েছে। লাভক্র্যাফটের বর্ণনা অনুযায়ী কথুলু একটি অতিকায় সত্তা যাকে বিভিন্ন গুপ্তধর্ম অনুসারীরা উপাসনা করে থাকে। কথুলুর বাহ্যিক রূপকে একটি অক্টোপাস, একটি ড্রাগন এবং মানব দেহের একটি কদাকার মিশ্রণ বলে বর্ণনা করা হয়েছে। এর নাম থেকেই লাভক্র্যাফট সৃষ্ট ও অনুপ্রাণিত কল্পবিশ্বের নাম দেয়া হয়েছে কথুলু মিথোস বা কথুলু পুরাণ, যেখানে কথুলু এবং অন্যান্য মহাজাগতিক সত্তাগুলো বসবাস করে।
দ্বিতীয় বিশ্বযুদ্ধকালে দখলকৃত ফ্রান্সে জার্মান সামরিক প্রশাসন
ফ্রান্সে সামরিক প্রশাসন (মিলিটারওয়ারওয়াল্টং ইন ফ্রাঙ্করেইখ; অকুপেশন দে লা ফ্রান্স পের লা'আলেমেগনে) হল দ্বিতীয় বিশ্বযুদ্ধের সময় নাৎসি জার্মানি দ্বারা প্রতিষ্ঠিত একটি অন্তর্বর্তীকালীন দখলীকৃত কর্তৃত্ব, যার উদ্দেশ্য ছিল উত্তর ও পশ্চিম ফ্রান্সের দখলীকৃত অঞ্চলগুলিতে শাসন করা। ১৯৪২ সালের নভেম্বরে, এই তথাকথিত জোন অকুপির নতুন নামকরণ করা হয় জোন নর্ড ("উত্তর অঞ্চল"), এইসময় দক্ষিণে পূর্বে দখলহীন অঞ্চল যেটি জোন লিব্রে ("মুক্ত অঞ্চল") নামে পরিচিত ছিল, সেটিও দখল হয়ে যায় এবং তার নামকরণ করা হয় জোন সাড ("দক্ষিণ অঞ্চল")।
ওয়্যামাটএর ব্লিট্জক্রিগ যুদ্ধের পদ্ধতিতে ফ্রান্সের পতন ঘটে। তারপরে কম্পাইনে দ্বিতীয় আর্মিস্টাইস নির্ধারিত শর্ত দ্বারা সেখানে আংশিকভাবে সামরিক প্রশাসন শুরু হয়। ফরাসী এবং জার্মান উভয়ই ভেবেছিল ব্রিটেন শর্ত মেনে নেওয়া পর্যন্তই এই দখল স্থায়ী হবে, এবং বিশ্বাস করা হয়েছিল এটি খুব তাড়াতাড়িই ঘটবে। উদাহরণস্বরূপ, যুদ্ধ শেষ না হওয়া পর্যন্ত তাদের সৈন্যরা যুদ্ধবন্দি থাকবে, এই শর্তে ফ্রান্স সম্মতি জানায়।
ফ্রান্সের পরাজয়ের সময় ভেঙে যাওয়া ফরাসি তৃতীয় প্রজাতন্ত্র প্রতিস্থাপন ক'রে "ফ্রেঞ্চ স্টেট" (এটাত ফ্রানাইস) গঠিত হয়, এর সার্বভৌমত্ব এবং কর্তৃত্ব - মুক্ত অঞ্চলেই সীমাবদ্ধ ছিল। যেহেতু প্যারিস দখলকৃত অঞ্চলে ছিল, এর সরকার অবার্ণএর ভিচি শহর থেকে কাজ করতে থাকে, এবং তাই এটি ভিচি ফ্রান্স হিসাবে বেশি পরিচিত হয়।
ভিচি সরকার নামেমাত্র সমস্ত ফ্রান্সের দায়িত্বে ছিল, দখলকৃত অঞ্চলে সামরিক প্রশাসন ছিল ডি ফ্যাক্টো (প্রকৃতপক্ষে) নাৎসি স্বৈরতন্ত্র। ১৯৪২ সালের ৮ই নভেম্বর ফরাসী উত্তর আফ্রিকাতে মিত্রশক্তির অবতরণের পর, অপারেশন টর্চের প্রতিক্রিয়া হিসাবে, ১১ই নভেম্বর ১৯৪২ কেস আন্তোন এর সময়, জার্মানি ও ইতালি মিলে ফ্রান্স আক্রমণ করে এবং তারপর নাৎসিদের নিয়ম - মুক্ত অঞ্চলেও চালু হয়। ভিচির সরকার তখনও বর্তমান ছিল, যদিও তাদের কর্তৃত্বের ওপর কঠোর নিয়ন্ত্রণ শুরু হয়।
নরম্যান্ডি এবং প্রোভেন্স অবতরণের পরে ফ্রান্সের মুক্তির সঙ্গে সঙ্গে ফ্রান্সের সামরিক প্রশাসনের অন্ত হয়। আনুষ্ঠানিকভাবে এর অস্তিত্ব যদিও ১৯৪০ সালের মে থেকে ১৯৪৪ সালের ডিসেম্বর পর্যন্ত ছিল, কিন্তু ১৯৪৪ গ্রীষ্মের শেষের দিকে এর বেশিরভাগ অঞ্চল মিত্রশক্তি মুক্ত করে।
দখলীকৃত অঞ্চল
১৮৭১ সালে ফ্রাঙ্কো-প্রুশিয়ান যুদ্ধের পর জার্মান সাম্রাজ্যে আলসেস-লোরেনকে সংযুক্ত করা হয় এবং প্রথম বিশ্বযুদ্ধের পরে ফ্রান্সকে ফেরত দেওয়া হয়, থার্ড রাইখ সেটিকে পুনরায় সংযুক্ত করে (এইভাবে তাদের পুরুষ জনসংখ্যা জার্মান সামরিক নিবন্ধভুক্তির অধীন করা হয়েছিল)। নর এবং পা-দ্য-কঁলে বিভাগগুলি বেলজিয়াম এবং উত্তর ফ্রান্সে সামরিক প্রশাসনের সাথে সংযুক্ত ছিল, এবং এটি আটলান্টিক উপকূল বরাবর বিস্তৃত জোন ইন্টারডাইট এর নাগরিক বিষয়গুলিও দেখাশোনা করত। আর একটি "নিষিদ্ধ অঞ্চল" ছিল উত্তর-পূর্ব ফ্রান্সের অঞ্চল, যেটি লোরেনের সাথে সম্পর্কিত এবং ফ্রঁশ্‌-কোঁতে, শ্যাম্পেন এবং পিকার্ডি অঞ্চলগুলির প্রত্যেকটির প্রায় অর্ধেক। যুদ্ধ শরণার্থীদের নিজের বাড়িতে ফেরা নিষেধ ছিল। এটি জার্মান বসতি স্থাপনকারীদের জন্য এবং আসন্ন নাৎসি নতুন আদেশে (নিও অর্ডাং) সংযুক্তকরণের জন্য তৈরি হয়।
দখলীকৃত অঞ্চল (জোন অকুপি,, বেসেটসএস গ্যাবিয়েট) দুটি নিষিদ্ধ অঞ্চল সহ উত্তর ও পশ্চিম ফ্রান্সের বাকী অংশ নিয়ে গঠিত।
মফিজুল ইসলাম (সচিব)
মফিজুল ইসলাম বাংলাদেশ সিভিল সার্ভিসের একজন প্রাক্তন সিনিয়র সচিব। তিনি বাস্তবায়ন পরিবীক্ষণ ও মূল্যায়ন বিভাগের সচিব, বাণিজ্য মন্ত্রণালয়ের সচিব ও সিনিয়র সচিব এবং বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালন করেছেন।
প্রাথমিক জীবন ও শিক্ষা
মফিজুল ঢাকা জেলার বাড্ডা থানার সাতারকুলে জন্মগ্রহণ করেন। বর্ণাঢ্য শিক্ষা জীবনের অধিকারী জনাব মোঃ মফিজুল ইসলাম বাড্ডা আলাতুন্নেসা উচ্চ বিদ্যালয় থেকে এস এস সি এবং আদমজী ক্যান্টনমেন্ট কলেজ থেকে এইচ এস সি পরীক্ষায় বিজ্ঞান বিভাগে কৃতিত্বের সাথে উত্তীর্ণ হন। তিনি ঢাকা বিশ্ববিদ্যালয়ের বাংলা বিভাগে কৃতিত্বের স্বাক্ষর রেখে স্নাতক (সম্মান) ও স্নাতকোত্তর ডিগ্রী লাভ করেন।। তিনি যুক্তরাষ্ট্রের হার্ভার্ড বিশ্ববিদ্যালয় এর অধীনে হার্ভার্ড কেনেডি স্কুল থেকে 'Leadership for the 21st Century' কোর্স সম্পন্ন করেন।
কর্মজীবন
মফিজুল ইসলাম বিসিএস ১৯৮৪ নিয়মিত ব্যাচের প্রশাসন ক্যাডারের একজন কর্মকর্তা হিসেবে প্রশাসনের বিভিন্ন স্তরে কাজ করেছেন। জেলা প্রশাসক ও জেলা ম্যাজিস্ট্রেট হিসেবে কাজ করেছেন মৌলভীবাজার জেলায়। তিনি সমবায় অধিদপ্তরের নিবন্ধক ও মহাপরিচালক, পরিকল্পনা মন্ত্রণালয়ের বাস্তবায়ন পরিবীক্ষণ ও মূল্যায়ন বিভাগের ভারপ্রাপ্ত সচিব ও সচিব, বাণিজ্য মন্ত্রণালয়ের সচিব ও সিনিয়র সচিব ছিলেন। ২০১৮ সালে তিনি জাতীয় শুদ্ধাচার পুরস্কার লাভ করেন। সরকারি চাকরি থেকে অবসরের পর তিনি বাংলাদেশ প্রতিযোগিতা কমিশনের চেয়ারপার্সন হিসেবে দায়িত্ব পালন করেন।
তিনি বাংলাদেশ স্কাউটসের কার্যক্রমের সাথে নিজেকে দীর্ঘদিন আত্মনিয়োগ করেছেন। তিনি বাংলাদেশ স্কাউটসের স্পেশাল ইভেন্টস বিষয়ক জাতীয় কমিটির সভাপতি হিসেবে দায়িত্ব পালন করছেন।
অর্জন
তিনি সরকারি দায়িত্ব পালনকালে সততা, দক্ষতা ও যোগ্যতার স্বাক্ষর রেখেছেন। তিনি ২০১৬-১৭ অর্থবছরে ই-গভর্নেস, আর্থিক বিধিবিধান প্রতিপালন, স্বচ্ছতা, জবাবদিহিতা ও সুশাসন নিশ্চিতকরণ এবং উদ্ভাবনী মনোবৃত্তি, শুদ্ধাচার অনুশীলন, সচেতনতা বৃদ্ধি ও প্রশিক্ষণ প্রদানে বিশেষ ভূমিকা রাখা য় তিনি সকল সিনিয়র সচিব ও সচিবদের মধ্য থেকে শ্রেষ্ঠ হিসেবে মাননীয় প্রধানমন্ত্রীর কাছ থেকে ৪ জুলাই ২০১৮ জাতীয় শুদ্ধাচার পুরস্কার গ্রহণ করেন।
২০১৬-২০১৭ সালে সকল মন্ত্রণালয় ও বিভাগের মাঝে বার্ষিক কর্মসম্পাদন চুক্তি (APA) বাস্তবায়নের মাধ্যমে সর্বোচ্চ স্কোর লাভ করে তিনি প্রথম স্থান অধিকার করে মাননীয় প্রধানমন্ত্রীর নিকট হতে পুরষ্কার গ্রহণ করেন।
একই সাথে দুটি পুরষ্কার বাংলাদেশের প্রশাসন ইতিহাসে প্রথম।
তিনি বাংলাদেশ স্কাউটস এর সর্বোচ্চ পদক "রৌপ্য ব্যাঘ্র" পদকে ভূষিত হয়েছেন।
আহমাদ গোলাম আলী ছাগলা
আহমেদ গোলাম আলী ছাগলা (احمد غلام علی چھاگلہ ; ৩১ মে ১৯০২ - ৫ ফেব্রুয়ারি ১৯৫৩) একজন পাকিস্তানি সংগীত সুরকার, যিনি ১৯৪৯ সালে পাকিস্তানের জাতীয় সংগীত রচনা করেছিলেন। একজন পণ্ডিত ও লেখক হওয়ার পাশাপাশি তিনি থিওসফিকাল সোসাইটির সক্রিয় সদস্যও ছিলেন।
প্রাথমিক জীবন
ছাগলা এক বিখ্যাত করাচি পরিবারে জন্মগ্রহণ করেছিলেন। তাঁর পিতা গোলাম আলী ছাগলা ১৯২১ থেকে ১৯২২ সাল পর্যন্ত করাচী পৌরসভার তৃতীয় নির্বাচিত রাষ্ট্রপতি ছিলেন। আহমেদ ছাগলা করাচির সিন্ধু মাদ্রাসা-উল-ইসলামে যোগ দিয়েছিলেন এবং ১৯১০ সালে শাস্ত্রীয় ভারতীয় সংগীত এবং ১৯১৪ সালে পশ্চিমা সংগীত রচনার পাঠ গ্রহণ করেছিলেন।
ছাগলা সংগীততত্ত্ব (পূর্ব এবং পশ্চিম উভয়) এর গবেষণায় আগ্রহী হয়ে ওঠেন। ১৯২২ সালে তিনি বিখ্যাত শিল্পকলা সমালোচক জেমস কজিন্সের অধীনে পূর্ব এবং পশ্চিমা সংগীতের অধ্যয়ন শুরু করেছিলেন। তিনি বিশেষত দুটি ব্যবস্থার মধ্যকার সাধারণ বিষয়গুলোতে আগ্রহী ছিলেন। ছাগলা পূর্বের বিভিন্ন সংগীত ব্যবস্থার অন্তর্দৃষ্টি পেতে বিভিন্ন ভ্রমণ করেছিলেন। ১৯৩৩ সালে তিনি করাচি থেকে ইরাক, বেলুচিস্তান এবং উত্তর ইরান হয়ে গিয়েছিলেন (ক্যাস্পিয়ান সাগর, তেহরান, তাবরিজ ও কেরমানশাহ সহ) ইরাক সফর শেষে তিনি বসরা হয়ে করাচিতে ফিরে আসেন। ১৯২৮ সালে তিনি লন্ডনের ট্রিনিটি কলেজ অফ মিউজিক থেকে শিক্ষা অর্জন করেছিলেন।
১৯২৯ সালে ছাগলা পূর্ব সংগীতের প্রভাব কত পশ্চিমে প্রসারিত হয়েছিল তা অধ্যয়নের জন্য ইউরোপ থেকে করাচি পর্যন্ত একটি অন্তর্দেশীয় যাত্রা শুরু করেছিলেন। তিনি যে দেশগুলো পরিদর্শন করেছিলেন সেগুলোর মধ্যে জার্মানি, চেকোস্লোভাকিয়া, হাঙ্গেরি, তুরস্ক, সিরিয়া, প্যালেস্টাইন এবং ইরাক উলেখযোগ্য। ছাগলা সেই পথে অপেরা হাউস এবং সিম্ফনি অর্কেস্ট্রা থেকে যথেষ্ট বাস্তব অভিজ্ঞতা অর্জন করেছিল। শাস্ত্রীয় সংগীত ছাড়াও, ছাগলা পশ্চিমা সংগীতের অর্কেস্ট্রাল, অপেরাটিক শাস্ত্রীয় রচনা ও পরিচালনায় দক্ষ হয়ে ওঠেন। এই যাত্রার পরে ১৯৩৫ এবং ১৯৩৮ সালে আরও দুবার ইউরোপ সফর হয়েছিল।
পরবর্তী জীবন
১৯৩৫ সালের ভ্রমণের পরে ছাগলা অন্যান্য পণ্ডিতদের সহযোগিতায় কয়েক বছর ধরে ভারতীয় সংগীতের ভিত্তি অধ্যয়ন করার সময় কয়েক বছর ধরে করাচি থেকে বোম্বাই চলে আসেন। ১৯৪৭ সাল থেকে তিনি ভ্রমণকালে যে দেশগুলো দেখেছিলেন সেগুলোর সংগীত, শিল্প ও সংস্কৃতি নিয়ে একাধিক নিবন্ধ লিখেছিলেন।
১৯৪৮ সালে ছাগলা পাকিস্তানের জাতীয় সংগীত কমিটির (এনএসি) সদস্য হিসাবে নিযুক্ত হন এবং পাকিস্তানের জাতীয় সংগীত গঠনের দায়িত্ব পান। ১৯৫০ সালে ইরানের শাহ কর্তৃক পাকিস্তানের আসন্ন রাষ্ট্রীয় সফর, একটি জাতীয় সংগীত কথার সাথে বা ছাড়াই প্রস্তুত হওয়ার প্রেরণা তৈরি করেছিল। এনএসি বিভিন্ন সুর পরীক্ষা করে ছাগলার উপস্থাপিত একটি সুর নির্বাচন করে যা আনুষ্ঠানিক অনুমোদনের জন্য জমা দেওয়া হয়েছিল। এরপরে ছাগলা রেডিও পাকিস্তানের প্রথম মহাপরিচালক জুলফিকার আলী বুখারি এবং সংগীতশিল্পী নীহাল আবদুল্লাহ সহ কমিটির অন্যান্য সদস্যদের সাথে এবং পাকিস্তান নৌবাহিনী ব্যান্ডের সহায়তায় তৈরি করেন।
তাঁর বেশিরভাগ নিবন্ধ ১৯৪৭ সালে পাকিস্তানের স্বাধীনতার পূর্বে রচনা করেছিলেন। ছাগলা একজন সুরকার, ঐতিহাসিক ছাড়াও একজন লেখক, সাংবাদিক এবং লেখকও ছিলেন। তাঁর রচনাগুলোতে মির্জা গালিব ও আল্লামা ইকবালের মতো ধ্রুপদী উর্দু কবিদের উপর একাধিক নিবন্ধ এবং সিন্ধি কবি শাহ আবদুল লতিফ ভট্টাইয়ের একটি নিবন্ধ অন্তর্ভুক্ত ছিল, যা ১৯৩৭ সালের ডিসেম্বরে ভারতের ইলাস্ট্রেটেড সাপ্তাহিক পত্রিকায় প্রকাশিত হয়েছিল। তিনি বেশ কয়েকটি উর্দু, গুজরাটি, সিন্ধি এবং ইংরেজি নাটকের জন্য সংগীত রচনা করেছিলেন এবং বিভিন্ন চলচ্চিত্রের জন্য পূর্ব ও পাশ্চাত্য বাদ্যযন্ত্রগুলোতে সংগীত রচনা করেছিলেন।
ছাগলা "ইকবালের চিন্তার কিছু দিক", "চারুকলা ও সংগীতে সাংস্কৃতিক অভিব্যক্তি", "পাকিস্তান - সংস্কৃতির ক্রুশিয়াল", "পাকিস্তানের সংগীত", এবং "ইন্দো-পাকিস্তান সংগীতে মুসলিম অবদান" শিরোনামে বিভিন্ন বিষয়ে বিভিন্ন নিবন্ধ রচনা করেছিলেন।
মৃত্যু
১৯৫৪ সালের আগস্ট মাসে পাকিস্তান সরকার কর্তৃক জাতীয় সংগীত আনুষ্ঠানিকভাবে গৃহীত হওয়ার পূর্বেই করাচীতে ছাগলা ৫ ফেব্রুয়ারি ১৯৫৩ সালে মারা যান।
পুরস্কার
১৯৯৭ সালের ২৩ শে মার্চ "পাকিস্তান দিবস" উপলক্ষে পাকিস্তানের রাষ্ট্রপতি তাকে মরণোত্তরভাবে প্রাইড অফ পারফরম্যান্স পুরস্কার প্রদানের পরে জাতীয় সংগীতে ছাগলার অবদানকে স্বীকৃতি দেয়।
ইউনিভার্সিটিস রিসার্চ অ্যাসোসিয়েশন
বিশ্ববিদ্যালয় রিসার্চ অ্যাসোসিয়েশন বা ইউআরএ মূলত আমেরিকা কেন্দ্রিক এবং ২টি সদস্য কানাডা এবং একটি করে সদস্য জাপান, ইতালি ও যুক্তরাজ্য থেকে নিয়ে ৮৬ টি বিশ্ববিদ্যালয়ের একটি সংঘ। এটির সদর দপ্তর ওয়াশিংটন, ডি.সি.
ইতিহাস ও উদ্দেশ্য
ইউআরএ যুক্তরাষ্ট্রের রাষ্ট্রপতির বিজ্ঞান উপদেষ্টা কমিটি ও জাতীয় বিজ্ঞান একাডেমীর নির্দেশনা অনুযায়ী ১৯৬৫ সালে প্রতিষ্ঠিত হয়। গবেষণা কাজে ব্যবস্থাপনা ও পরিচালনা সুবিধা দেওয়ার কাজ করে।
আমেরিকার এনার্জি বিভাগ ইউআরএ কে দিয়ে ফার্মি ন্যাশনাল এক্সিলারেটর ল্যাবরেটরি গঠন ও পরিচালনার কাজ করে। ২০০৭ সালে ইউআরএ শিকাগো বিশ্ববিদ্যালয় সাথে গঠন করে ফার্মি রিসার্চ জোট, যেটি বর্তমানে ফার্মি ল্যাব নামে পরিচিত। ফার্মি ল্যাব বর্তমানে লার্জ হ্যাড্রন কলাইডার ও সার্নএর সাথে কাজ করছে।
প্রতিষ্ঠান
এটি একটি পরিচালনা পর্ষদ ও ৮৫ টি বিশ্ববিদ্যালয়ের প্রেসিডেন্ট দ্বারা পরিচালিত হয়। বড় ধরনের গবেষণার জন্য, বোর্ড অফ ট্রাষ্টি একটি শাসক বোর্ড নিয়োগ করে। ওয়াশিংটন, ডি.সি.তে সদর দপ্তর সকল কাজের সমন্বয় করে।
সদস্য
নিচে ইউআরএ এর ৮৬ টি সদস্যের তালিকা দেয়া হল
যুক্তরাজ্যে নারীদের ভোটাধিকার
যুক্তরাজ্যে নারীদের ভোটাধিকারের জন্য লড়াইয়ের একটি আন্দোলন শেষ পর্যন্ত ১৯১৮ ও ১৯২৮ সালে পার্লামেন্টের আইনের মাধ্যমে সফল হয়েছিল। ভিক্টোরীয় যুগে এটি একটি জাতীয় আন্দোলনে পরিণত হয়। ১৮৩২ সালের সংস্কার আইন এবং ১৮৩৫ সালের পৌর কর্পোরেশন আইন পর্যন্ত গ্রেট ব্রিটেনে নারীদের ভোটদানে স্পষ্টভাবে নিষিদ্ধ করা হয়নি। ১৮৭২ সালে মহিলাদের ভোটাধিকারের জন্য লড়াই ন্যাশনাল সোসাইটি অফ উইমেনস সাফ্রেজ এবং পরবর্তীতে আরও প্রভাবশালী ন্যাশনাল ইউনিয়ন অফ উইমেনস ফ্রেজ সোসাইটিস (এনইউডব্লিউএসএস) গঠনের মাধ্যমে একটি জাতীয় আন্দোলনে পরিণত হয়। ইংল্যান্ডের পাশাপাশি ওয়েলস, স্কটল্যান্ড ও যুক্তরাজ্যের অন্যান্য অংশে নারীদের ভোটাধিকার আন্দোলন বেগবান হয়। আন্দোলনগুলি ১৯০৬ সাল নাগাদ নারী ভোটাধিকারের পক্ষে মনোভাব পরিবর্তন করে। এই সময়েই নারী সামাজিক ও রাজনৈতিক ইউনিয়ন (ডব্লিউএসপিইউ) গঠনের মধ্য দিয়ে সংগ্রামী অভিযান শুরু হয়েছিল।
১৯১৪ সালে প্রথম বিশ্বযুদ্ধের প্রাদুর্ভাবের ফলে সংগ্রামী ভোটাধিকার প্রচার সহ দলীয় রাজনীতি স্থগিত হয়ে গিয়েছিল। নীরবে তদবির চলেছিল। ১৯১৮ সালে একটি জোট সরকার জনপ্রতিনিধিত্ব আইন ১৯১৮ পাস করে, যা ২১ বছরের বেশি বয়সের সমস্ত পুরুষদের পাশাপাশি ৩০ বছরের বেশি বয়সী সমস্ত নারীরা যারা ন্যূনতম সম্পত্তির যোগ্যতা পূরণ করে তাদের ভোটাধিকার দেয়। এই আইনটি রাজনৈতিক ব্যবস্থায় প্রায় সমস্ত প্রাপ্তবয়স্ক পুরুষদের অন্তর্ভুক্ত করে ও নারীদের অন্তর্ভুক্তি শুরু করে, ৫.৬ মিলিয়ন পুরুষ এবং ৮.৪ মিলিয়ন নারীর ভোটাধিকারকে বিস্তৃত করে। ১৯২৮ সালে রক্ষণশীল সরকার জনগণের প্রতিনিধিত্ব (সমান ভোটাধিকার) আইন ১৯২৮ পাস করে ২১ বছরের বেশি বয়সী সকল ব্যক্তি, পুরুষ ও নারীর ভোটাধিকার সমান করে।
গডফ্রে ক্রিপস
গডফ্রে ক্রিপস (Godfrey Cripps; জন্ম: ১৯ অক্টোবর, ১৮৬৫ - মৃত্যু: ২৭ জুলাই, ১৯৪৩) তৎকালীন ব্রিটিশ ভারতের মুসৌরী এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিং করতেন তিনি।
প্রথম-শ্রেণীর ক্রিকেট
ব্রিটিশ ভারতে জন্মগ্রহণ করেন। এরপর চেল্টেনহাম কলেজে পড়াশুনো করেছিলেন তিনি। সমগ্র খেলোয়াড়ী জীবনে চারটিমাত্র প্রথম-শ্রেণীর ক্রিকেটে অংশগ্রহণ করেছিলেন। সবগুলোই দক্ষিণ আফ্রিকার পক্ষে ছিল। মাঝারিসারিতে ডানহাতে ব্যাটিংয়ে নামতেন। ১৮৯১-৯২ মৌসুম থেকে ১৮৯৩-৯৪ মৌসুম পর্যন্ত গডফ্রে ক্রিপসের প্রথম-শ্রেণীর খেলোয়াড়ী জীবন চলমান ছিল। ডানহাতে দর্শনীয় ভঙ্গীমায় ব্যাটিং করতেন গডফ্রে ক্রিপস। ১৯৯২-৯৩ মৌসুমে ৩৯.২০ গড়ে রান তুলেন। একমাত্র টেস্টে অংশগ্রহণের এক বছর পর প্রথম প্রচেষ্টায় ওয়েস্টার্ন প্রভিন্স দল কারি কাপের শিরোপা জয় করে।
ইংল্যান্ডের বিপক্ষে খেলার এক মৌসুম পর ক্রিপস ওয়েস্টার্ন প্রভিন্সের সদস্যরূপে দুইটি খেলায় অংশগ্রহণ করেন। তন্মধ্যে, দ্বিতীয় খেলায় গ্রিকুয়াল্যান্ড ওয়েস্টের বিপক্ষে মনোরম সেঞ্চুরি করেন। নিজস্ব সর্বশেষ প্রথম-শ্রেণীর খেলাটি ১৮৯৩-৯৪ মৌসুমে কারি কাপের চূড়ান্ত খেলায় নাটাল দলের বিপক্ষে খেলেন। দুইদিনের মধ্যেই তার দল জয় পায়।
আন্তর্জাতিক ক্রিকেট
প্রথমবারের মতো প্রথম-শ্রেণীর ক্রিকেট খেলাটি ছিল দক্ষিণ আফ্রিকার টেস্ট দলের পক্ষে। ঐ খেলায় ওয়াল্টার রিডের নেতৃত্বাধীন সফরকারী ইংল্যান্ড দলের বিপক্ষে তার দল পরাভূত হয়। দলটিতে অস্ট্রেলীয় খেলোয়াড় - বিলি মারডক ও জন ফেরিসের অংশগ্রহণ ছিল। চারজন দক্ষিণ আফ্রিকানের একজন হিসেবে টেস্ট খেলার মাধ্যমে প্রথম-শ্রেণীর ক্রিকেটে অভিষেক পর্ব সম্পন্ন করেছিলেন গডফ্রে ক্রিপস। কেপ টাউনের ঐ টেস্টে তিনি ১৮ ও ৩ রান তুলেন।
১৮৯৪ সালে দক্ষিণ আফ্রিকা দল ইংল্যান্ড গমন করে। এ সফরে দলের সহঃ অধিনায়কের মর্যাদা লাভ করেন। তবে, এ সফরের কোন খেলাই প্রথম-শ্রেণীর ছিল না। এ সফরে ১৪.৫৯ গড়ে ৩৯৪ রান সংগ্রহ করতে পেরেছিলেন।
নাগমতী
নাগমতী, কিংবদন্তি অনুযায়ী ছিলেন, রাজা রতন সেন (রত্নাসিমহার সঙ্গে নির্ধারিত), যিনি হলেন মেদাপতা (আজকের দিনে মেয়ার) -এর রাজপুত শাসক-এর প্রথম স্ত্রী এবং প্রধান রাণী। নাগমতী মালিক মুহম্মদ জায়সীর মহাকাব্য পদ্মাবতে একটি গুরুত্বপূর্ণ ভূমিকা পালন করেন।
গডফ্রে ক্রিপস
ব্যক্তিগত জীবন
২৭ জুলাই, ১৯৪৩ তারিখে ৭৭ বছর বয়সে অস্ট্রেলিয়ার অ্যাডিলেড এলাকায় গডফ্রে ক্রিপসের দেহাবসান ঘটে। অ্যাডিলেড এডভার্টাইজারে তার শোক সংবাদে লেখা হয় যে, গডফ্রে ক্রিপস ব্রিটিশ ক্যাবিনেট মিনিস্টার স্যার স্টাফোর্ড ক্রিপসের কাকাতো ভাই ছিলেন ও মৃত্যুর ৩০ বছর পূর্বে অস্ট্রেলিয়ায় আসার পূর্বে কেপ উপনিবেশে ডেপুটি শেরিফ হন।
অ্যাডিলেডের পার্শ্ববর্তী এলাকা ওয়াটল পার্কের সিম্পসন রোডে বসবাস করতেন। সেখানে তিনি বিদ্যালয় শিক্ষক ছিলেন। শুরুতে কুইন্সল্যান্ড ও পরবর্তীতে অ্যাডিলেডের সেন্ট পিটার্স কলেজে মৃত্যুর ১০ বছর পূর্বে অবস্থান করতেন।
নাগমতী
পদ্মাবতে
নাগমতী এবং পদ্মাবতী রকমের দ্বন্দ্বের বিকাশ করেন, প্রতিজন তাদের স্বামীর মনোযোগ এবং ভালবাসার জন্য টক্কর দেন। প্রথম দিকে, রতন সেন তাদেরকে শান্ত করতে তাদের সাথে পর্যায়ক্রমে রাত নির্বাহ করেন, কিন্তু তখন বকুনি দিয়ে তাদের মধ্যে শান্তি প্রতিষ্ঠা করে। চিত্তরে আসার পর, পদ্মাবতীর সৌন্দর্যের খবর দিল্লির সুলতান, আলাউদ্দিন খিলজির কাছে যায়। তার চাহিদা ছিল তার কাছে পদ্মাবতীকে হস্তান্তর করা যা প্রত্যাখিত হয়, যার ফলে তিনি যাত্রা শুরু করেন এবং চিত্তরকে ঘিরে ফেলেন। আলাউদ্দিন প্রত্যরিত পদ্ধতিতে রতন সেনকে বন্ধী করেন এবং তাকে কারাবাসী হিসেবে দিল্লিতে ফেরত নিয়ে যান। রতন সেন পরে দুইজন বিশ্বস্ত যোদ্ধা - গোরা এবং বাদলের সাথে পালাতে সক্ষম হয়। তার কিছু পরেই, রতন সেন পরাজিত হন এবং কুম্ভলগড়ের রাজা দেওপালের বিরুদ্ধে যুদ্ধে মারা যান। উভয় নাগমতী এবং পদ্মাবতী রতন সেনের মৃত্যুর পর আলাউদ্দিন, যিনি চিত্তরের দুর্গকে জয় করতে সফল হন - থেকে তাদের সম্মান বাঁচাতে তারা জওহার (গণ আত্মবলিদানের হিন্দু প্রথা) দেন।
মোহাম্মদ বদিউল আলম (বীর বিক্রম)
শহীদ মোহাম্মদ বদিউল আলম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
মোহাম্মদ বদিউল আলমের জন্ম কিশোরগঞ্জ জেলার  পাকুন্দিয়া উপজেলার উত্তরপাড়া গ্রামে। তার বাবার নাম আবদুল বারী এবং মায়ের নাম রওশন আরা খানম।
কর্মজীবন
১৯৭১ সালে মোহাম্মদ বদিউল আলম ঢাকা বিশ্ববিদ্যালয়ের স্নাতকোত্তর শিক্ষার্থী ছিলেন। একই সঙ্গে ছাত্ররাজনীতিও করতেন। তিনি যে ছাত্রসংগঠনের সঙ্গে যুক্ত ছিলেন, সেই সংগঠন মুক্তিযুদ্ধের বিরোধী ছিল। মুক্তিযুদ্ধ শুরু হলে তিনি এতে যোগ দেওয়ার মনস্থির করেন তবে  ভারতে যাননি। মুক্তিবাহিনীর ক্র্যাক প্লাটুনের সদস্যরা প্রশিক্ষণ নিয়ে ঢাকায় ফিরলে তিনি তাঁদের সঙ্গে যোগ দেওয়ার আগ্রহ প্রকাশ করেন। ক্র্যাক প্লাটুনের বেশির ভাগই ছিলেন তার পরিচিত। ধানমন্ডির অপারেশনের পর পাকিস্তান সেনাবাহিনী তাকে আটক করে ব্যাপক নির্যাতন চালায়। নির্যাতনে তিনি শহীদ হন।
মুক্তিযুদ্ধে ভূমিকা
মুক্তিযুদ্ধে মোহাম্মদ বদিউল আলমের সহযোদ্ধা ছিলেন কাজী কামাল উদ্দীন (বীর বিক্রম)। ক্র্যাক প্লাটুনের ধানমন্ডি অপারেশনে করে তারা বিখ্যাত হয়ে যান। এ অভিযানে মুক্তিযোদ্ধাদের একটা লক্ষ্য ছিল ধানমন্ডির পাকিস্তান আর্মির একটা ক্যাম্প। সেখানে আক্রমণ করার পর অনেক সংঘর্ষ হয়। অপারেশন শেষে ক্র্যাক প্লাটুনের দলটি যাচ্ছিল নিজেদের আস্তানার দিকে। পথে গাড়িতে অ্যামিউনিশন ভর্তি ম্যাগজিনের ছিলো। গাড়ি চালাচ্ছিলেন হাবিবুল আলম (বীর প্রতীক)। দলের সদস্য আলম হঠাৎ বলে উঠলেন, ‘সামনে চেকপোস্ট’। গাড়িতে ছিলেন ছয়জন। বদি, হাবিবুল আলম, শফি ইমাম রুমী (বীর বিক্রম), সেলিম, কামরুল হক স্বপন, (বীর বিক্রম) ও কাজী কামাল উদ্দীন। ধানমন্ডির ৪ কি ৫ নম্বর রোডে ছিলো দলটি। দুই দিকেই ছিল চেকপোস্ট। দলটি ঢুকে গেল চেকপোস্টের লাইনে। আস্তে আস্তে গাড়ি এগোতে থাকল। সবাই স্টেনগান নিয়ে প্রস্তুত। আলম গাড়ির গতি বাড়াতে থাকেন। এর মধ্যে এক পাকিস্তানি এক সৈনিক বলে উঠল, “রোকো, রোকো”। ফায়ার শুরু হলো। রুমী ফায়ার শুরু করে গাড়ির পেছনের কাচ ভেঙে। স্বপন ও বদি ডান দিকে ফায়ার করতে থাকে।’ এ আক্রমনের কিছুদিন পর পাকিস্তান সেনাবাহিনী তাকে আটক করে ব্যাপক নির্যাতন চালায়। নির্যাতনে তিনি শহীদ হন।
আদমপুর বন
আদমপুর বন (যা কাউয়ারগলা বন ও আদমপুর জঙ্গল নামে পরিচিত) বাংলদেশের সিলেট বন বিভাগের অধীন মৌলভীবাজার জেলার কমলগঞ্জ উপজেলায় অবস্থিত রাজকান্দি সংরক্ষিত বনাঞ্চলের একটি বিটের নাম। একটি পর্যটন আকর্ষণ।
অবস্থান
মৌলভীবাজার জেলার কমলগঞ্জ থেকে দশ কিলোমিটার দূরের এ বনের অবস্থান। সীমান্ত ঘেঁষা এ জঙ্গলের পরেই ভারতের ত্রিপুরা রাজ্য। আদমপুর বনের ভেতরেই আছে বনবিভাগের পরিদর্শন বাংলো।
বর্ণনা
আদমপুর বন বেশ নির্জন। মানুষের আনাগোনাও খুবই কম। বনের পাশেই আছে খাসিয়াপুঞ্জি। বেশিরভাগই উঁচুনিচু টিলা জুড়ে আদমপুরের জঙ্গল। বড় বড় গাছের নিচ দিয়ে চলে গেছে হাঁটাপথ। কোথাও কোথাও দুই টিলার মাঝখান থেকেই চলে গেছে পথ।
উদ্ভিদ বৈচিত্র্য
আদমপুর বনের ভেতরেই আছে বড় বড় বাঁশ মহাল। মুলি, মিটিঙ্গা, ডলু, রূপাই জাতের বাঁশ এ বনে বেশি। রয়েছে ঘন গাছ-গাছালি এবং নানা প্রকার প্রাকৃতিক উদ্ভিদ ও বৃক্ষরাজি। এগুলোর মধ্যে চাপালিশ, শাল, গর্জন, চম্পাফুল, জারুল, মিনজিরি, চাউ, ঝাউ, কড়ই, জলপাই, আম, কাঁঠাল, নারিকেল, সুপারি, কামরাঙ্গা, চালতা, আগর, কৃষ্ণচূড়া, শিমুল, বাজনা, নাগেশ্বর, বকুল, হিজল, ডুমুর এবং বিবিধ বেত উল্লেখযোগ্য। নানা প্রজাতির গুল্ম, বীরুত্ এবং লতা এই পার্কটিকে অপূর্ব রূপ দিয়েছে। এছাড়া আদমপুর বনের আগে সড়কের দুইপাশে আছে অনেক আগর বাগান।
জীববৈচিত্র্য
উল্লুক দেখা যায় কদাচিৎ। তবে গভীর বনে এদের চেঁচামেচি শোনা যায়। আর একটু গভীর বনে গেলে চশমা হনুমান ও মুখপোড়া হনুমানদের দেখা যায়। এছাড়া এ বনে আছে ভালুক। নানারকম পাখিও দেখা যায় এ বনে। বিভিন্ন ধরনের প্রাণীকে বন্য পরিবেশে ঘুরে দেখতে পাওয়া যায়। এদের মধ্যে রয়েছে শিয়াল, বানর, খেঁকশিয়াল, খরগোশ, সিভিট, বনমোরগ, মথুরা, মেছো বাঘ, মায়া হরিণ এবং শকুন ময়না, টিয়া, ঘুঘু, হরিডাস, সাত ভাই চম্পা পাখি।
মহিষাসুরমর্দিনী (বেতার অনুষ্ঠান)
মহিষাসুরমর্দ্দিনী (অর্থাৎ মহিষাসুরকে দমনকারিণী) হল আকাশবাণী থেকে সম্প্রচারিত বাংলা ভাষার বিশেষ প্রভাতী বেতার অনুষ্ঠান। ১৯৩২ খ্রিস্টাব্দ থেকে আজ পর্যন্ত এই অনুষ্ঠানটি প্রতিবছর মহালয়ার দিন সম্প্রচারিত হয়ে আসছে, যা ভারতের বেতার ইতিহাসে দীর্ঘতমকাল ধরে সম্প্রচারিত একটি স্থায়ী বেতার অনুষ্ঠান। দেড় ঘণ্টার এই অনুষ্ঠানে রয়েছে শ্রীশ্রীচণ্ডী বা দুর্গা সপ্তশতী থেকে গৃহীত দেবী চণ্ডীর স্তোত্র বা চণ্ডীপাঠ, বাংলা ভক্তিগীতি, ধ্রুপদী সঙ্গীত এবং পৌরাণিক কাহিনির নাট্যরূপ। প্রথমদিকে অনুষ্ঠানটি সরাসরি সম্প্রচারিত হত, কিন্তু ১৯৬৬ খ্রিস্টাব্দ থেকে রেকর্ড করা পূর্বের অনুষ্ঠানই শোনানো হয়। এই অনুষ্ঠানটি এতটাই জনপ্রিয়তা পেয়েছিল যে, প্রায় ৯১ বছর পর আজও এর জনপ্রিয়তা তথা মহিমায় বিন্দুমাত্র ভাটা পড়েনি।
ইতিহাস
১৯৩২ খ্রিস্টাব্দের চৈত্র মাসে বাসন্তী ও অন্নপূর্ণা পূজার সন্ধিক্ষণে প্রথম সম্প্রচারিত হয় বসন্তেশ্বরী শীর্ষক অনুষ্ঠান, যা মার্কণ্ডেয় চণ্ডীর উপর ভিত্তি করে বাণীকুমারের লেখা একটি বেতার লিপিলিখন। বসন্তেশ্বরী শীর্ষক অনুষ্ঠানের অনুকরণেই কিছু পরিমার্জনের মাধ্যমে সেই বছরই দুর্গাষষ্ঠীর দিন অনুষ্ঠানটি সম্প্রচারিত করা হয়। এই অনুষ্ঠানের সঙ্গীত পরিচালক ছিলেন রাইচাঁদ বড়াল, চণ্ডীপাঠ করেন বাণীকুমার স্বয়ং এবং নাট্যকথা সূত্র এবং গীতাংশ গ্রহণে ছিলেন বীরেন্দ্রকৃষ্ণ ভদ্র। পরবর্তীতে ১৯৩১-৩৬ খ্রিস্টাব্দ পর্যন্ত প্রতিবছরই কিছু পরিমার্জন করে নতুন স্তবস্ততি, দেবীসূক্তি, নতুন গান এবং পুরাতন গানের সুরের পরিবর্তন ঘটিয়ে অনুষ্ঠানটির সম্প্রচার করা হয়। ১৯৩৬ খ্রিস্টাব্দ পর্যন্ত এই অনুষ্ঠানটি মহিষাসুর বধ, শারদ বন্দনা নামে সম্প্রচারিত হয়, যার সঙ্গীত পরিচালনা করেন পঙ্কজ কুমার মল্লিক এবং শ্লোকপাঠ ও গ্রন্থনা করেন বীরেন্দ্রকৃষ্ণ ভদ্র। ১৯৩৭ খ্রিস্টাব্দে এই অনুষ্ঠানের নাম পরিবর্তন করে মহিষাসুরমর্দিনী রাখা হয়, যা এখনও একই নামে সম্প্রচারিত হয়ে চলেছে।  এই প্রভাতী অনুষ্ঠানে বিভিন্ন বছর সঙ্গীতশিল্পীদের বিভিন্ন পরিবর্তন ঘটে। ১৯৫০ খ্রিস্টাব্দের দিকে বোম্বাইতে গানের রেকর্ড করাতে যাওয়ায় হেমন্ত মুখোপাধ্যায় সঙ্ঘবদ্ধ ভাবে রিহার্সালে অংশ নিতে পারেননি এবং বাণীকুমারের নির্দেশে তিনি অনুষ্ঠান থেকে বাদ পরেন। হেমন্ত মুখোপাধ্যায়ের বদলে শচীন গুপ্তের নাম ঠিক করা হলেও শারিরিক অসুস্থতার কারণে তাঁর বদলে জাগো দুর্গা গানটি করেন দ্বিজেন মুখোপাধ্যায়। ১৯৬৬ খ্রিস্টাব্দ পর্যন্ত অনুষ্ঠানটি সরাসরি সম্প্রচারিত হত। অনুষ্ঠান শুরুর পূর্বে বীরেন্দ্রকৃষ্ণ ভদ্র স্নান করে শুভ্র পোশাকে এসে শ্লোক পাঠ করতেন। বর্তমানে ১৯৬৬ খ্রিস্টাব্দের রেকর্ডটিই মহালয়ার দিন ভোর চারটের সময় সম্প্রচারিত করা হয়।
১৯৭৬-এর ঘটনা
thumb|দেবীং দুর্গতিহারিণীম্-এর প্রচ্ছদ চিত্র ১৯৭৬ খ্রিস্টাব্দে সরকারমহলের চাপে আকাশবাণী মহিষাসুরমর্দিনীর পরিবর্তে ধ্যানেশনারায়ণ চক্রবর্তী রচিত দেবীং দুর্গতিহারিণীম্ নামে একটি ভিন্ন অনুষ্ঠান মহালয়ার দিন একই সময়ে সম্প্রচার করে। যেখানে অনুষ্ঠানে শ্লোকপাঠ করেন উত্তমকুমার, সঙ্গীত পরিচালনার দায়িত্বে থাকেন হেমন্ত মুখোপাধ্যায়। অনুষ্ঠানে মান্না দে, লতা মঙ্গেশকর, আশা ভোঁসলে, আরতি মুখোপাধ্যায়, সন্ধ্যা মুখোপাধ্যায় প্রমুখ বিখ্যাত সঙ্গীত শিল্পীদের দিয়ে গান গাওয়ানো হয়। কিন্তু বীরেন্দ্রকৃষ্ণ ভদ্রের কণ্ঠস্বর এবং মহিষাসুরমর্দিনীর অনুষ্ঠানের বিপুল জনপ্রিয়তার কারণে বাঙালি জনগণ নতুন অনুষ্ঠানটিকে মেনে নেননি। অনুষ্ঠান শেষ হতেই বিশাল জনতা আকাশবাণীর সামনে বিক্ষোভ দেখাতে শুরু করে। তৎকালীন আকাশবাণীর একজন জনপ্রিয় উপস্থাপক মিহির বন্দ্যোপাধ্যায় বলেন, দেবীদুর্গতিহারিণীম্’ অনুষ্ঠানটি সম্প্রচারের মধ্যপথেই টেলিফোনে শ্রোতাদের অবর্ণনীয় গালিগালাজ আসতে শুরু করে অকথ্য ভাষায়। অনুষ্ঠান শেষ হতে না হতেই আকাশবাণী ভবনের সামনে সমবেত হয় বিশাল জনতা। ফটকে নিয়োজিত প্রহরীরা সামাল দিতে হিমশিম খেয়ে যান। ফটকের গেট ভেঙে ঢুকে পড়তে চায় উত্তাল মানুষের দল। এই জনরোষ সামলাতে না পেরে এবং জনগণের দাবিতে আকাশবাণী সেইবছরই দুর্গাষষ্ঠীর দিন পুনরায় বীরেন্দ্রকৃষ্ণ ভদ্রের কণ্ঠে অনুষ্ঠিত পূর্বের মহিষাসুরমর্দিনী সম্প্রচার করে এবং ১৯৭৭ খ্রিস্টাব্দ থেকে আজ পর্যন্ত নির্ধারিত সময়েই মহিষাসুরমর্দিনী সম্প্রচারিত হয়ে আসছে।
মহিষাসুরমর্দিনী এই জনপ্রিয় বেতার অনুষ্ঠান তৈরির গল্প নিয়ে কৌশিক পালের সম্পাদনায় প্রকাশিত হয়েছে- মহিষাসুরমর্দিনী:সম্পূর্ণ নেপথ্যকাহিনি। গ্রন্থটিতে অনুষ্ঠানে গীত গানের স্বরলিপিসহ মূল স্ক্রিপ্ট সংযোজিত হওয়ায়, বইটি ঐতিহাসিক দলিলের মর্যাদা পেয়েছে।
সঙ্গীত ও চণ্ডীপাঠ
পৌরাণিক পটভূমিতে আধারিত এবং বৈদিক মন্ত্র সমন্বিত হওয়া সত্ত্বেও এই অনুষ্ঠানটি একটি অতুল্য অদ্বিতীয় সৃষ্টি। বাণীকুমারের রচনা ও প্রবর্তনায় সৃষ্ট এই অনুষ্ঠানে শ্লোকপাঠ ও গ্রন্থনা করেছেন বীরেন্দ্রকৃষ্ণ ভদ্র এবং পঙ্কজ কুমার মল্লিকের পরিচালনায় দ্বিজেন মুখোপাধ্যায় (জাগো দুর্গা দশপ্রহরণধারিণী), মানবেন্দ্র মুখোপাধ্যায় (তব অচিন্ত্য), সন্ধ্যা মুখোপাধ্যায়, আরতি মুখার্জী, উৎপলা সেন (শান্তি দিলে ভরি ), শ্যামল মিত্র (শুভ্র শঙ্খ-রবে) এবং সুপ্রীতি ঘোষ (বাজলো তোমার আলোর বেণু) তাঁদের মধুর স্বরে গান গেয়েছেন। মৃত্যুঞ্জয় বন্দ্যোপাধ্যায়ের শাঁখে তিনবার ফুঁ দেওয়ার পর সমবেত কণ্ঠে গীত যা চণ্ডী মধুকৈটভাদি গানের মাধ্যমে অনুষ্ঠানের সূচনা হয়।
গান ও গায়ক
অন্যান্য সঙ্গীতশিল্পীরা ছিলেন ― অরুণকৃষ্ণ ঘোষ, ধীরেন বসু, রবীন ব্যানার্জী এবং ইলা বসু।
ঈশ্বু
”ঈশ্বু” (Ishu) উৎপল বরপূজারী দ্বারা পরিচালিত একটি অসমীয়া ভাষার চলচ্চিত্র৷ এই চলচ্চিত্রটির মূল কাহিনী মণিকুন্তলা ভট্টাচার্যের একই নামের একটি উপন্যাসের উপর আধারিত৷ চলচ্চিত্রটি গোয়ালপাড়া জেলার একটি মধ্যের গাঁওয়ের ঈশ্বু নামের শিশুর দৃষ্টিতে আসামের ডাইনী হত্যার সমস্যা প্রতিফলন করেছে৷ চলচ্চিত্রটি আঞ্চলিক ভাষার শ্রেষ্ঠ চলচ্চিত্রের জাতীয় পুরস্কার লাভ করেছে৷
কাহিনী
আসামের একটি মধ্যের উপজাতি গাঁওতে ঈশ্বর প্রসাদ রাভা বা ঈশ্বু বাস করে৷ ঈশ্বুর বয়স প্রায় দশ বছর৷ মা-বাবা, কাকা এবং দিদিমার মরমের মধ্যে বন্ধুবর্গ, ভালু বা পোহনীয়া কুকুরটির সাথেই ঈশ্বুর জীবন৷ নিকটস্থ অম্বিকা জেঠীর সাথে ঈশ্বুর আন্তরিকতাপূর্ণ সম্পর্ক৷ কিন্তু ঈশ্বুর এই সহজ-সরল জীবনের গতিতে একদিন বাধা পড়ে৷ গাঁওয়ের বেজ এবং ঈশ্বুর অন্য একজন জেঠী ভদ্রেশ্বরী অভিসন্ধি করে অম্বিকাকে ডাইনী বলে প্রচার করে৷ এর কারণ, অম্বিকার দেয়া বনৌষধি ব্যবহার করে গাঁওয়ের লোকদের রোগব্যাধি নিরাময় হওয়ায় বেজ অম্বিকাকে নিজের প্রতিদ্বন্দ্বী বলে গণ্য করতে থাকে৷ ভদ্রেশ্বরী এই অভিসন্ধিতে জড়িত হওয়ার মধ্যে স্বার্থ ছিল অকালে বিধবা হওয়া অম্বিকার সম্পত্তি আত্মাসাৎ করা৷ অন্ধবিশ্বাসী এবং অশিক্ষিত গঞা দুজনের কথায় পড়ে অম্বিকার ঘর জ্বালিয়ে দেয়৷ অম্বিকা গাঁও থেকে নিরুদ্দেশ হয়৷
লি পিংচিয়ে
লি পিংচিয়ে (李冰潔, Li Bingjie; জন্ম: ৪ সেপ্টেম্বর ২০০৩) হলেন একজন চীনা সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং সাঁতারের নারীদের ৪×২০০ মিটার ফ্রিস্টাইল রিলে বিভাগে স্বর্ণ পদক   এবং ৪০০ মিটার ফ্রিস্টাইল বিভাগে ব্রোঞ্জ পদক জয়লাভ করেছেন।
তিনি ২০১৭ ওয়ার্ল্ড অ্যাকুয়াটিক চ্যাম্পিয়নশিপে দুটি রৌপ্য পদক ও একটি ব্রোঞ্জ জয়লাভ করেছিলেন। ২০১৮ সালে তিনি চীনের হাংচৌতে ফিনা শর্ট কোর্স চ্যাম্পিয়নশিপে অংশগ্রহণ করে নারীদের ৪০০ মিটার ফ্রিস্টাইলে ব্রোঞ্জ পদক জয়লাভ করেছিলেন। এছাড়াও তিনি নারীদের ৪×২০০ মিটার রিলেতে স্বর্ণ পদক জয়লাভ করেছিলেন।  জাকার্তায় অনুষ্ঠিত ২০১৮ এশিয়ান গেমসে লি ১:৫৬.৭৪ মিনিটে ২০০ ফ্রিস্টাইলে তার প্রথম স্বর্ণ পদক জয়লাভ করেছিলেন।
ক্রিয়াপদ (সংস্কৃত ব্যাকরণ)
সংস্কৃত ভাষায় ক্রিয়াপদগুলোর মূল হলো ধাতু।কাল, পুরুষ, ক্রিয়ার ভাব, বচন, বাচ্য ইত্যাদির উপর ভিত্তি করে ধাতুগুলো বিভিন্ন ক্রিয়াপদের সৃষ্টি করে। মধ্যম পুরুষে সম্ভ্রমাত্মক (আপনি, আপনাদের) বোঝাতে সাধারণত ক্রিয়াপদ নাম পুরুষের মতো হ
সাধারণ ধারণা
অধিকাংশ ভাষার মতোই সংস্কৃতে কাল ও পুরুষভেদে ক্রিয়াপদ ভিন্ন ভিন্ন রূপ ধারণ করে। সংস্কৃতে বচন তিন ধরনের ।১)একবচন ২)দ্বিবচন ৩)বহুবচন। উভয়জাতীয় কোনো কিছু বোঝাতে ক্রিয়াপদ বচনের দ্বিবচনের বিশেষ নিয়মে গঠিত হয়।
ধাতু
সংস্কৃত ভাষায় ধাতুকে প্রধানত দুইভাগে ভাগ করা হয়। একটি "পরস্মৈপদী"(যেমন:√সেব্ ধাতু) অপরটি "আত্মনেপদী"(যেমন:√পঠ্ ধাতু)। কিছু ক্ষেত্রে একই ধাতু পরস্মৈপদীও হতে পারে আবার আত্মনেপদীও হতে পারে।
বর্তমান কাল
এভাবে √লিখ্(লেখা অর্থে) ,√চল্(চলা অর্থে) ,√পচ্(রান্না অর্থে) ইত্যাদি ধাতুর সঙ্গেও ক্রিয়াবিভক্তি যোগ করে অনুরূপভাবে ক্রিয়াপদ গঠন সম্ভব। তবে অনেক ক্ষেত্রেই এই ক্রিয়াবিভক্তিগুলো ছাড়াও অতিরিক্ত স্বর বা ব্যঞ্জনধ্বনির আবির্ভাব হয় বা কোনো স্বর বা ব্যঞ্জনধ্বনি পরিবর্তিত হয়ে যেতে পারে। যেমন:√কৃ ধাতু থেকে "করোমি" (করি)। এখানে "আমি" না হয়ে "ওমি" হয়েছে।
অনুজ্ঞাসূচক ক্রিয়াপদও বর্তমান কালের অংশ রূপে পরিগণিত হয়।
নেপালি উইকিপিডিয়া
নেপালি উইকিপিডিয়া (নেপালি: नेपाली विकिपिडिया) হচ্ছে অনলাইন বিশ্বকোষ উইকিপিডিয়ার নেপালি ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। নেপালি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নিউয়ার্ক, নিউ জার্সি
নিউয়ার্ক  মার্কিন যুক্তরাষ্ট্রের নিউ জার্সি রাজ্যের সর্বাধিক জনবহুল শহর এবং এসেক্স কাউন্টির আসন। দেশের অন্যতম প্রধান বিমান, জাহাজ পরিবহন এবং রেল কেন্দ্র হিসাবে ২০১৯ সালে শহরটির আনুমানিক জনসংখ্যা ছিল ২,৮২,০১১ জন।  যা শহরটিকে দেশের ৭৩তম জনবহুল পৌরসভা হিসাবে গড়ে তুলেছে। ২০০০ সালে দেশের মধ্যে এর স্থান ছিল ৬৩তম।
নিউ হ্যাভন কলোনি থেকে ১৬৬৬ সালে প্যুরিটানস কর্তৃক প্রতিষ্ঠিত নিউয়ার্ক মার্কিন যুক্তরাষ্ট্রের প্রাচীনতম শহরগুলির মধ্যে একটি। প্যাসিক নদীর মুখের এটির অবস্থানের (যেখানে এটি নিউয়ার্ক উপসাগরে প্রবাহিত হয়) ফলে শহরের জলাশয়কে নিউ ইয়র্ক এবং নিউ জার্সির বন্দরটির একটি অবিচ্ছেদ্য অংশে পরিণত করেছে। আজ, পোর্ট নিউয়ার্ক–এলিজাবেথ মার্কিন যুক্তরাষ্ট্রের পূর্ব উপকূলের ব্যস্ততম সমুদ্রবন্দরের প্রাথমিক কন্টেইনার শিপিং টার্মিনাল। নিউয়ার্ক লিবার্টি আন্তর্জাতিক বিমানবন্দরটি মার্কিন যুক্তরাষ্ট্রের প্রথম পৌর বাণিজ্যিক বিমানবন্দর ছিল এবং বর্তমানে এটি ব্যস্ততমগুলির মধ্যে একটি।
বেশ কয়েকটি শীর্ষস্থানীয় সংস্থার সদর দপ্তর নিউয়ার্কে রয়েছে, যার মধ্যে অন্যতম হল প্রুডেনশিয়াল, পিএসইজি, প্যানাসনিক কর্পোরেশন অব নর্থ আমেরিকা (উত্তর আমেরিকার প্যানাসোনিক কর্পোরেশন), অডিবল ডটকম, আইডিটি কর্পোরেশন এবং মণিশেভিটস। রাটজার্স বিশ্ববিদ্যালয়ের নিউয়ার্ক ক্যাম্পাস (যার মধ্যে আইন ও মেডিকেল স্কুল এবং জাজ স্টাডিজের রুটগার ইনস্টিটিউট অন্তর্ভুক্ত) সহ বেশ কয়েকটি গুরুত্বপূর্ণ উচ্চশিক্ষা প্রতিষ্ঠান শহরে রয়েছে; যেমন নিউ জার্সি ইনস্টিটিউট অব টেকনোলজি; এবং সেটন হল বিশ্ববিদ্যালয়ের আইন বিদ্যালয়। নিউ জার্সি জেলার জন্য মার্কিন যুক্তরাষ্ট্রের জেলা আদালতও এই শহরে অবস্থিত। স্থানীয় সাংস্কৃতিক স্থানগুলির মধ্যে রয়েছে নিউ জার্সি পারফর্মিং আর্টস সেন্টার, নেওয়ার্ক সিম্ফনি হল, প্রুডেনশিয়াল সেন্টার এবং দ্য নেওয়ার্ক মিউজিয়াম অব আর্ট।
নিউয়ার্ক পাঁচটি রাজনৈতিক ওয়ার্ডে বিভক্ত (পূর্ব, পশ্চিম, দক্ষিণ, উত্তর এবং মধ্য) এবং এর মধ্যে আশেপাশের নগর জেলাগুলি থেকে শুরু করে শান্ত শহরতলির এলাকা পর্যন্ত অন্তর্ভুক্ত রয়েছে। নিউয়ার্কের ব্রাঞ্চ ব্রুক পার্কটি মার্কিন যুক্তরাষ্ট্রের প্রাচীনতম কাউন্টি পার্ক এবং এটি দেশের বৃহত্তম চেরি ফুল গাছের বৃহত্তম সংগ্রহ কেন্দ্র, যার সংখ্যা ৫০০০ টিরও বেশি।
ইতিহাস
নিউয়ার্ক ১৬৬৬ সালে কানেক্টটিকাট পেরিটানস দ্বারা নিউ হভেন কলোনি থেকে রবার্ট ট্রিটের নেতৃত্বে স্থাপিত হয়। এটি বিশ্বস্তদের ঐশিক সমাবেশ হিসাবে ধারণা করা হয়েছিল, যদিও এটি দীর্ঘস্থায়ী হয়নি, কারণ নতুন বসতি স্থাপনকারীরা বিভিন্ন ধারণা নিয়ে আসেন। এটি ১৬৯৩ সালের ৩১ অক্টোবর নিউ জার্সি টাউনশিপ হিসাবে নিউয়ার্ক ট্র্যাক্টের ভিত্তিতে সংগঠিত হয়, যেটি ১৬৬৭ সালের ১১ জুলাই প্রথম ক্রয় করা হয়েছিল। নিউয়ার্ককে ১৭১৩ সালের ২৭ এপ্রিল একটি রয়্যাল সনদ দেওয়া হয়। এটি নিউ জার্সির আইনসভার ১৭৯৮-এর টাউনশিপ আইন অনুসারে ২১ শে ফেব্রুয়ারি নিউ জার্সির প্রাথমিক গোষ্ঠীর ১০৪ টি জনপদের একটি হিসাবে প্রতিষ্ঠিত হয়।
জনসংখ্যা
যুক্তরাষ্ট্র জনগণনা ব্যুরোর তথ্য অনুযায়ী ১৯৯০ সালে নিউয়ার্কের অনুমানিত জনসংখ্যা ছিল ২,২২,০১১ জন, যা এটিকে যুক্তরাষ্ট্রে ৭৩তম-জনবহুল পৌরসভা হিসাবে গড়ে তুলেছে । ২০১০ সালে ৬৭তম এবং ২০০০ সালে ৬৩তম স্থানে অর্জন করেছিল।
অর্টায়ার নদী
অর্টায়ার নদী ত্রিনিদাদ ও টোবাগোর একটি নদী। এটি পূর্ব ত্রিনিদাদে নারিভা কাউন্টি এবং মায়ারো কাউন্টির মাঝে সীমানা হিসেবে কাজ করে।
এটি ত্রিনিদাদের দীর্ঘতম নদীগুলির মধ্যে একটি যা ৫৫ কিলোমিটার (৩৪ মাইল) দীর্ঘ। এটি পয়েন্ট র্যাডিক্সের নিকটবর্তী আটলান্টিক উপকূলে এবং অর্টোয়ার গ্রামের কাছে তার সবচেয়ে কম প্রস্থ নিয়ে চলে। এর পানি সবুজ রঙের এবং এর উপর কাঠের তক্তাসহ একটি লোহার সেতু ছিল তবে এখন একটি পাকা কংক্রিট ব্রিজ দ্বারা প্রতিস্থাপিত হয়েছে; বন্যার কারণে এটি উচু আরও করা হয়েছিল। নদীটি রঙ প্রদানের জন্য বিখ্যাত যা সাধারণত দশ বছর অন্তর নীল রঙ ধারণ করে, এটি পানিতে বসবাসকারী জীবের বায়োলুমিনেসেন্সের কারণে।
ফ্রি অন বোর্ড
থাম্ব|খালাসীরা জাহাজে পণ্য বোঝাই করছে এফওবি (ইংরেজি: FOB), "ফ্রি অন বোর্ড",আন্তর্জাতিক বাণিজ্যিক আইনে উল্লেখিত একটি পরিভাষা, যেখানে পণ্য সরবরাহে বিক্রেতার পরিবর্তে ক্রেতা নিজ দায়িত্বে, খরচ, এবং পণ্য পরিবহনের সময়কালীন ঝুঁকি গ্রহণ করে। ইন্টারন্যাশনাল চেম্বার অব কমার্স কর্তৃক প্রকাশিত ইনকোটার্মস ২০১০ অনুসারে, এফওবি শুধুমাত্র অ-কন্টেইনারকৃত সমুদ্র মালবাহী অথবা অন্তর্দেশীয় জলপথ পরিবহন ক্ষেত্রে প্রয়োগ করা যাবে। এফওবি পরিভাষা কখনি মালিকানা নির্ধারণ বা পরিবর্তন করে না। ইনকোটার্মস অনুসারে পণ্যের মালিকানা স্বাধীনভাবে বিদ্যমান থাকে। আন্তর্জাতিক বাণিজ্যে, পণ্যের মালিকানা নির্ধারিত হয় বিল অব লেডিং অথবা চালান অনুসারে।
ইনকোটার্মস
ইন্টারন্যাশনাল চেম্বার অব কমার্স কর্তৃক প্রকাশিত ইনকোটার্মস ২০১০ অনুসারে, এফওবি শুধুমাত্র সমুদ্র মাল পরিবহনে ব্যবহৃত বা প্রয়োগ হবে এবং শাব্দিক পরিভাষায় "ফ্রি অন বোর্ড", এবং সর্বদা পণ্য বোঝাইয়ের বন্দরের সাথে সংযুক্ত থাকবে। থাম্ব|জেটিতে জাহাজ বোঝাই করা হচ্ছে
উত্তর অ্যামেরিকা
উত্তর অ্যামেরিকায়, এফওবি বিক্রয় চুক্তি র মাধ্যমে লিখিত আকারে নির্ধারিত হয় যেখানে  পণ্যের দায় দায়িত্ব বিক্রেতা হতে ক্রেতার প্রতি হস্তান্তরিত হয়।এফওবি অর্থ ফ্রি অন বোর্ড সুতরাং পণ্যের পরিবহন বাবদ সংঘটিত হওয়া কোন ব্যয়ভার বিক্রেতা কর্তৃক বহন করা হয়না।
ফ্রেট অন বোর্ড
কিছু সুত্র দাবী করে, এফওবি অর্থ "ফ্রেট অন বোর্ড"। কিন্তু এটা যুক্তিযুক্ত নয়। ইনকোটার্মস এর কোন সংস্করণেই "ফ্রেট অন বোর্ড" এর কোন প্রকার উল্লেখ নাই, এবং মার্কিন যুক্তরাষ্ট্রের ইউনিফর্ম কমার্শিয়াল কোড এ কোনপ্রকার সংজ্ঞায়িত করা হয়নি।  এখানে আরও উল্লেখ্য যে, মার্কিন যুক্তরাষ্ট্রের বিচার ব্যবস্থা "ফ্রেট অন বোর্ড" কোনপ্রকার স্বীকৃত শিল্প পরিভাষা নয়। "ফ্রেট অন বোর্ড" এর ব্যবহার বা প্রয়োগ বিভ্রান্তির সুযোগ তৈরি করতে পারে।
বদিউল আলম (দ্ব্যর্থতা নিরসন)
বদিউল আলম নামটি নিম্নের ব্যক্তিবর্গকে নির্দেশ করতে পারেঃ
রতনপুর
রতনপুর (Ratanpur) ভারতের ছত্তিসগড় রাজ্যের বিলাসপুর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৬ মিটার (১০০৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রতনপুর শহরের জনসংখ্যা হল ১৯,৮৩৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে রতনপুর এর সাক্ষরতার হার কম।
এই শহরের জনসংখ্যার ১৭% হল ৬ বছর বা তার কম বয়সী।
আক্রা ডেইলি মেইল
আক্রা ডেইলি মেইল ঘানার আক্রার একটি ইংরেজি ভাষার দৈনিক পত্রিকা ছিল। ব্যক্তি মালিকানাধীন কাগজটি ১৯৯৮ সালে শুরু হয়েছিল। ২০০৯ সালের জানুয়ারিতে আর্থিক সমস্যার কারণে দৈনিক প্রকাশনা বন্ধ হয়ে যায়। ২০০৯ সালের এপ্রিল মাসে কাগজটি দ্য মেইল নামে পুনরায় চালু করা হয়। এসময় এটি দ্বি-সাপ্তাহিকে পরিবর্তিত হয়েছিল।
শিয়াউলিয়াই কাউন্টি
শিয়াউলিয়াই কাউন্টি ( Šiaulių apskritis  ) লিথুয়ানিয়ার দশটি কাউন্টির মধ্যে একটি। এটি দেশের উত্তরে অবস্থিত এবং এর রাজধানী শিয়াউলিয়াই। ১ জুলাই মাসে ২০১০-এ কাউন্টি প্রশাসন বিলুপ্ত করা হয়েছিল, এবং সেই তারিখ থেকে, শিয়াউলিয়াই কাউন্টি আঞ্চলিক এবং পরিসংখ্যান ইউনিট হিসাবে রয়ে গেছে।
দেশ অনুসারে নোবেল বিজয়ীর তালিকা
এই ভুক্তিটিতে '''দেশ বা রাষ্ট্র অনুযায়ী নোবেল পুরস্কার বিজয়ীদের তালিকা উপস্থাপন কর হল।
তথ্যসূত্র
<references group="Note" />
বোলিং
বোলিং হলো একটি টার্গেট খেলা এবং বিনোদনমূলক কার্যকলাপ, যেখানে একজন খেলোয়াড় একটি বল পিনের দিকে ঘুরিয়ে দেয় (পিন বোলিংয়ে) বা অন্য টার্গেট (টার্গেট বোলিংয়ে)। বোলিং শব্দটি সাধারণত পিন বোলিংকে বোঝায় (সাধারণত টেন-পিন বোলিং ), যদিও ইউনাইটেড কিংডম এবং কমনওয়েলথ দেশগুলিতে, বোলিং লক্ষ্য বোলিংকেও বোঝাতে পারে, যেমন লন বোল ।
পিন বোলিংয়ে, লক্ষ্য হল লেন নামে পরিচিত একটি দীর্ঘ খেলার পৃষ্ঠে পিনগুলিকে আঘাত করা। লেনগুলির একটি কাঠ বা সিন্থেটিক পৃষ্ঠ থাকে যার উপর প্রতিরক্ষামূলক লুব্রিকেটিং তেল বিভিন্ন নির্দিষ্ট তেলের প্যাটার্নে প্রয়োগ করা হয় যা বল গতিকে প্রভাবিত করে। একটি স্ট্রাইক অর্জন করা হয় যখন প্রথম রোলে সমস্ত পিন ছিটকে যায় এবং একটি অতিরিক্ত পিন দ্বিতীয় রোলে ছিটকে গেলে একটি অতিরিক্ত অর্জন করা হয়। পিন বোলিংয়ের সাধারণ প্রকারের মধ্যে রয়েছে টেন-পিন, ক্যান্ডেলপিন, ডাকপিন, নাইন-পিন এবং পাঁচ-পিন । ঐতিহাসিক গেম স্কিটলস হল আধুনিক পিন বোলিং এর অগ্রদূত।
টার্গেট বোলিংয়ে সাধারণত লক্ষ্য থাকে বলটিকে যতটা সম্ভব চিহ্নের কাছাকাছি নিয়ে যাওয়া। টার্গেট বোলিং এর পৃষ্ঠ ঘাস, নুড়ি, বা সিন্থেটিক হতে পারে। লন বাটি, বোস, কার্পেট বাটি, পেটাঙ্ক এবং বাউলের অন্দর এবং বহিরঙ্গন উভয় প্রকার থাকতে পারে। কার্লিং বাটিগুলির সাথেও সম্পর্কিত।
৯০টিরও বেশি দেশে প্রায় ১২০ মিলিয়ন লোক বোলিং খেলে (একা মার্কিন যুক্তরাষ্ট্রে ৭০ মিলিয়ন সহ)।
আজিজউদ্দিন আহমদ
আজিজউদ্দিন আহমদ পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন।
রাজনৈতিক জীবন
আজিজউদ্দিন আহমদ পাকিস্তানের গণপরিষদের সদস্য ছিলেন। তিনি যোগাযোগ সম্পর্কিত স্থায়ী উপদেষ্টা কমিটির সদস্য ছিলেন। সংখ্যালঘু বিষয়ক প্রতিমন্ত্রীও ছিলেন তিনি।
মেক্সিকোতে বৌদ্ধধর্ম
বৌদ্ধধর্ম মেক্সিকোতে একটি অন্যতম
ধর্ম, যার সংখ্যা ১৯৮,৫৬৭ অনুসারী বা মেক্সিকান মোট জনসংখ্যাট ৪%।
ইতিহাস
কাসা তিব্বত মেক্সিকো (মেক্সিকো সিটির কলোনিয়া রোমা এ সদর দফতর) তৈরি করা তিব্বত ঘরগুলির মধ্যে তৃতীয়।  এটি প্রতিষ্ঠা করেন চতুর্দশ দালাই লামা তার প্রথম মেক্সিকো সফরে।  কাসা তিব্বতের অন্যতম প্রধান উদ্দেশ্য হল প্রাচ্যের মহাজাগতিকতাকে ঘিরে থাকা গোপনীয় নতুন যুগের বিশ্বাসের বিরুদ্ধে লড়াই করা এবং সত্য তিব্বতি সংস্কৃতি ও আধ্যাত্মিকতার প্রচার ও সংরক্ষণ করা।
বর্তমান পরিচালক, লামা মার্কো আন্তোনিও কারাম, কাসা তিব্বতের প্রধান হিসেবে দালাই লামা নির্বাচিত করেছিলেন।  আরেকটি গুরুত্বপূর্ণ মিশনে কাসা তিব্বত অংশগ্রহণ করে তা হল ভারতের ধর্মশালায় অবস্থিত তিব্বতি শিশুদের স্পনসর করা।  মেক্সিকোতে, তারা পথশিশু, আদিবাসী শিশু এবং একক মাকে সাহায্য করেছে।  কাসা তিব্বত ধর্মান্তরিত করে না, তবে তিব্বতের মতাদর্শ সম্পর্কে জানতে চায় এমন ব্যক্তিকে প্রত্যাখ্যান করবে না।
ফারমান সালমানভ
ফারমান গুরবান অগলু সালমানভ (Fərman Salmanov; Фарман Салманов; জুলাই ২৮,১৯৩১, মরুল- মার্চ ৩১, ২০০৭, মস্কো) ছিলেন একজন আজারবাইজানি ভূবিজ্ঞানী।  ১৯৬১ সালে তিনি পশ্চিম সাইবেরিয়ার তিউমেন অলব্লাস্টে তেল ক্ষেত্র আবিষ্কার করার জন্য বিখ্যাত।
মারমান সালমানভ আজারবাইজান এসএসআর এর শামখর জেলায় এক কৃষক পরিবারে জন্মগ্রহণ করেন। তিনি সম্মানের সাথে স্নাতক শেষ করার পর আজারবাইজান ইন্ডাস্ট্রিয়াল ইন্সটিটিউট এ যোগদান করেন এবং স্নাতকের জন্য তাকে কুযবাসে তেল ক্ষেত্র অন্বেষণ করার জন্য পাঠানো হয়। কিন্তু শিঘ্রই বুঝতে পারলেন যে কুযবাস এ কোনো তেল ক্ষেত্র নেই। তাই তিনি তার অন্বেষী দলের স্বেচ্ছাসেবী কর্মীদের নিয়ে সাইবেরিয়ার সুরগুটে যান, সোভিয়েত প্রশাসনের অনুমতি ছাড়াই তিনি সেখানে যান। কর্তৃপক্ষের মত অনুসারে সে সময় সোবিয়েত ভূবিজ্ঞান সাইবেরিয়াকে তেল বহনকারী অঞ্চল হিসেবে বিবেচনা করেনি। প্রশাসন চেষ্টা করেছিল সালমানভের অপরাধমূলক কাজের জন্য তাকে বিচারের আওতায় আনতে। কিন্তু এর বিপরীতে প্রশাসন তাদেরকে পোস্ট ফ্যাক্টাম অনুমতি দেয় কারণ সালমানভের দল ঘোষণা করেছিল যে তাদেরকে মিশনে যেতে বাঁধা দিলে তারা ধর্মঘট পালন করবে।
১৯৬১ সালের ২১ মার্চ সালমানভ মেজিওন ক্ষেত্রে তেলের সন্ধান পান। তিনি তার সকল বিরোধীকে একই টেলিগ্রাম পাঠানঃ "প্রিয় সহচর, মেজিওন এর মাটির ২,১৮০ মিটার গভীর দিয়ে একটি তেলের ফোয়ারা নির্গমিত হচ্ছে। বুঝতে পেরেছেন?" সোভিয়েত ভূতত্ত্ব মন্ত্রণালয় একে প্রাকৃতিক অনিয়ম হিসেবে ঘোষণা করেছিল এবং বলেছিল এটি খুব শিঘ্রই নিঃশেষ হয়ে যাবে। যখন সালমানভ উস্ত-বালিক এ দ্বিতীয় তেল ক্ষেত্র পান তখন তিনি সোভিয়েত ইউনিয়নের ২২ তম কমিউনিস্ট পার্টির সম্মিলনে সোভিয়েত নেতা নিকিতা খ্রুশছেভ কে টেলিগ্রাম এর মাধ্যমে জানানঃ "আমি তেল ক্ষেত্র পেয়েছি।" সোভিয়েত নেতারা সালমানভের আবিষ্কারের গুরুত্ব বুঝতে পারেন এবং শিঘ্রই সাইবেরিয়ান তেল সোভিয়েত ইউনিয়নের অর্থনীতির প্রধান চালিকা শক্তিতে পরিণত হয়। এই তেল সোভিয়েতের বড় বাজেটের প্রাথমিক উৎস।
ফারমান সালমানভ তার জীবনের ৫০ বছর সময় রাশিয়া এবং সোভিয়েত ইউনিয়নের তেল এবং গ্যাস শিল্পের কাজে ব্যয় করেন। এবং ৫০ এরও বেশি তেল ক্ষেত্র আবিষ্কার করেন এবং ১০০ এরও বেশি তেল ক্ষেত্র আবিষ্কারের সময় অংশগ্রহণ করেন। এর মধ্যে অন্যতম প্রচুর তেল বহনকারী ক্ষেত্র গুলো হলোঃ  মামোন্তভদস্কোয়ি, মেজিওন্সকোয়ি, প্রাভদিন্সকোয়ি, উস্ত-বালিস্কোয়ি, সুরগুতস্কোয়ি, ইউরেনগোয়স্কীয়ি, ইয়ামবার্গস্কোয়ি প্রভৃতি। তিনি ১৯৬৬ সালে সমাজতান্ত্রিক শ্রম নায়ক পুরস্কার লাভ করেন এবং ১৯৭০ সালে লেনিন পুরস্কার লাভ করেন। ১৯৭৮ থেকে ১৯৮৭ সাল পর্যন্ত সালমানভ গ্লাভটাইয়ামজিওলোজি ( তিউমেন অব্লাস্ট এর তেল ও গ্যাস অন্বেষণের জন্য একটি সংস্থা) ওয়াই.জি.এর্মভিয়ার এর পর মনোনিবেশ করেন। ১৯৮৭-১৯৯১ পর্যন্ত তিনি ইউএসএসআর এর ভূতত্ত্বীয় মন্ত্রীর প্রথম সহকারী হিসেবে নিযুক্ত হন। তার মৃত্যুর পূর্ব পর্যন্ত, সালমানভ রাশিয়ান ইতেরা গ্যাস কোম্পানির সভাপতির উপদেষ্টা হিসেবে দায়িত্ব পালন করেন। ফারমান সালমানভ ছিলেন ভূ-খনিজবিজ্ঞান এর একজন ডক্টর, রাশিয়ান একাডেমি অব সায়েন্স এর একজন সদস্য, ১৬০ টিরও বেশি মনোগ্রাফের এবং বৈজ্ঞানিক বই এবং নিবন্ধন এর লেখক। তিনি খান্তি মানসি এবং ইয়ামালো নেনেতস অটোনমাস অক্রুজ্‌স এর এক নাগরিক ও সুরগুত শহর এবং টেক্সাসের নাগরিক। কিছু প্রামাণ্যচিত্র সালমানভের জীবনের গল্পকে  উত্স‌র্গ করা হয়।
জন অ্যান্ডারসন, প্রথম ভাইকাউন্ট ওয়েভার্লি
জন অ্যান্ডারসন, ১ম ভাইকাউন্ট উয়েভারলি জি.সি.বি, ও.এম, জি.সি.এস.আই, জি.সি.আই.ই,এফ.আর.এস (৮ই জুলাই ১৮৮২ - ৪ঠা জানুয়ারি ১৯৫৮) একজন ব্রিটিশ সরকারি কর্মকর্তা  এবং রাজনীতিবিদ ছিলেন যিনি দ্বিতীয় বিশ্বযুদ্ধকালীন মন্ত্রিসভায় তার অবদানের জন্য খ্যাতি অর্জন করেন, যে কারণে তিনি "হোম ফ্রন্ট প্রধানমন্ত্রী" উপনামে পরিচিতি লাভ করেন। তিনি স্বরাষ্ট্র সচিব, কাউন্সিলের লর্ড প্রেসিডেন্ট এবং অর্থমন্ত্রী হিসেবে দায়িত্ব পালন করেন| তার নামে অ্যান্ডারসন আশ্রয়কেন্দ্রের নামকরণ করা হয়।
প্রথম জীবন
তিনি মিডিওথিয়ানে অবস্থিত ডালকিথ স্টেটের এস্কব্যাঙ্কে জন্মগ্রহণ করেন। তিনি এডিনবার্গ বিশ্ববিদ্যালয় থেকে গণিত শাস্ত্র ও  ভূ-বিদ্যা এবং লিপজিগ বিশ্ববিদ্যালয় হতে রসায়নশাস্ত্র অধ্যয়ন করেন এবং ইউরেনিয়ামের থিউরি লিখেন। তিনি অসংখ্য পুরস্কার প্রাপ্ত মেধাবী ছাত্র ছলেন কিন্তু ২২ বছর বয়সে সিদ্ধান্ত নেন যে বিজ্ঞানের কর্মজীবন পরিহার করে ব্রিটিশ সিভিল সার্ভিস পরীক্ষায় অংশ গ্রহণ করবেন, তিনি প্রথম হলেন এবং পাশাপাশি অর্থনীতিতে ডিগ্রি অর্জন করেন। পরবর্তী জীবনে তিনি সম্মান জনক রয়েল সোসাইটির ফেলো নির্বাচিত হন।
তিনি ১৯০৫ সালে ঔপনিবেশিক দপ্তরে যোগ দান করেন।
অ্যান্ডারসন মাত্র চৌত্রিশ বছর বয়সে ১৯১৭ সালে নৌপরিবহন (নতুন) মন্ত্রণালয়ের সিভিল সার্ভিস কর্মীদের প্রধান হন। পরবর্তীতে, তিনি আয়ারল্যান্ডের আন্ডার-সেক্রেটারি হিসেবে দায়িত্ব পালন করেন এবং ১৯২২ সালে হোম অফিসে, রাজ্যের স্থায়ী আন্ডার-সেক্রেটারি হন যেখানে ১৯২৬ সালে তাকে সাধারণ ধর্মঘটের মোকাবিলা করতে হয়েছিল। সিভিল সার্ভিস কর্মজীবনে ১৯৩২ থেকে ১৯৩৭ সাল পর্যন্ত বাংলার গভর্নর নিযুক্ত হন।
রাজনৈতিক কর্মজীবন
অ্যান্ডারসন, ১৯৩৮ সালের গোঁড়ার দিকে স্কটিশ বিশ্ববিদ্যালয় কর্তৃক জাতীয় সরকারের নির্দলীয় সমর্থক হিসাবে হউজ অব কমন্সের জাতীয় সংসদের স্বতন্ত্র সদস্য নির্বাচিত হন। সেই বছর-ই অক্টোবরে নেভিল চেম্বারলিন ক্যাবিনেটের লর্ড প্রিভি সীলে যোগদান করেন। সেই ক্ষমতা বলে তিনি, বিমান হানা প্রস্তুতির দায়িত্বে নিয়োজিত হন। তিনি "অ্যান্ডারসন আশ্রয়কেন্দ্র" নামে বিমান হানা আশ্রয় শিবির উন্নয়নের সূচনা করেন, যা দেখতে অনেকটা ধাতুর তিরী চোঙ্গের মত ছিল, বাগানে বসেই এর অংশগুলো পরস্পর জুড়ে দিয়ে তা নির্মাণ করা যেত।
যুদ্ধ-পূর্ব
যুদ্ধ ছড়িয়ে পড়লে অ্যান্ডারসন ১৯৩৯ সালে, স্বরাষ্ট্রসচিব এবং স্বরাষ্ট্র মন্ত্রি যৌথ দপ্তরের দায়িত্ব গ্রহণ করেন, উক্ত পদ সমুহে  তিনি উইনসটন চার্চিলের অধীনে ন্যস্ত হন, প্রায়শই সামরিক মন্ত্রিসভায় তার সহচর হতেন। তিনি বেসামরিক প্রতিরক্ষা কাজের দায়িত্ব নিতেন। চেম্বারলিন, ভগ্ন স্বাস্থের কারণে পদত্যাগ করায় হার্বার্ট মরিসনে দ্রুত রদবদলের ক্ষেত্রে তিনি তার স্থলাভিশিক্ত হন।  তিনি পরিষদের লর্ড প্রেসিডেন্ট এবং ওয়ার ক্যাবিনেটের পূর্ণ দায়িত্ব প্রাপ্ত সদস্য নির্বাচিত হন। তিনি ১৯৪১ সালে আভা (বডলি) উইগ্রাম কে বিয়ে করেন যিনি একজন সিনিয়র সরকারি কর্মচারী রালফ উইগ্রাম এর বিধবা স্ত্রী ছিলেন, যে ১৯৩০ সালে গোপন সামরিক তথ্য উইনস্টন চার্চিলকে দিয়েছিল।
প্রধানমন্ত্রী, রাজা ষষ্ঠ জর্জকে জানুয়ারী ১৯৪৫ সালে পরামর্শ দিতে গিয়ে লিখেছিলেন যে, তিনি এবং তার সেকেন্ড-ইন-কমান্ড (এবং আপাত উত্তরাধিকারী) অ্যান্থনি ইডেন যদি যুদ্ধের সময় মারা যান তবে জন অ্যান্ডারসন প্রধানমন্ত্রী হবেনঃ 'it is the Prime Minister's duty to advise Your Majesty to send for Sir John Anderson in the event of the Prime Minister and the Foreign Secretary being killed.' অ্যান্ডারসন যদিও কোন রাজনৈতিক দলের সদস্য ছিলেন না তথাপি চার্চিল মনে করতেন যে জাতীয় সরকারের নেতৃত্ব দেওয়ার ক্ষমতা তার ছিল এবং জোট সরকারের রক্ষণাবেক্ষণ কল্পে এমন একজন স্বাধীন ব্যক্তিত্ব অপরিহার্য ছিল।
যুদ্ধ-উত্তর
তিনি অক্টোবর ১৯৫১ সালে গঠিত চার্চিলের শান্তিকালীন প্রশাসনে যোগদানের প্রস্তাব প্রত্যাখ্যান করেন, এবং ১৯৫২ সালে সাসেক্স কাউন্টির উয়েসডেন ভাইকাউন্ট উয়েভারলি হওয়ার ছয় বসর পর ৭৫ বছর বয়সে লন্ডনে, ল্যমবেথ, স্টেট থমাস হাসপাতালে শেষ নিঃশ্বাস ত্যাগ করেন।
রাডার অনলাইন
রাডার অনলাইন হ'ল একটি আমেরিকান বিনোদন এবং গসিপ ওয়েবসাইট যা একচেটিয়াভাবে অনলাইন হওয়ার আগে ২০০৩ সালের সেপ্টেম্বরে প্রথম মুদ্রণ এবং অনলাইন প্রকাশনা হিসাবে প্রকাশিত হয়েছিল। ২০০৮ সাল পর্যন্ত ম্যাগাজিনটির মালিক আমেরিকান মিডিয়া ইনক। আমেরিকান মিডিয়ার চিফ কনটেন্ট অফিসার ডিলান হাওয়ার্ড প্রকাশনার তদারকি করেছেন।
ইতিহাস
বিনোদন, ফ্যাশন, রাজনীতি এবং মানুষের আগ্রহের উপর নিবন্ধ প্রকাশিত রাডার পত্রিকাটি ২০০৩ সালের সেপ্টেম্বরে মেরের রোশন প্রতিষ্ঠা ও সম্পাদনা করেছিলেন।  তিনটি পরীক্ষামূলক ইস্যু সিরিজের পরে, তিনি জেফরি অ্যাপস্টাইন সহ বিনিয়োগকারী এবং পরিবারের সদস্যদের সহায়তায় ২০০৫ এবং আবার ২০০ again সালে এটি পুনরায় চালু করেছিলেন।  রাডার ২০০৭ সালে আমেরিকান সোসাইটি অফ ম্যাগাজিন এডিটরস দ্বারা একটি সাধারণ এক্সেলেন্স মনোনীত হয়েছিলেন। এর ওয়েবসাইট রাডার অনলাইন এটি চালু হওয়ার এক মাস পরেই এক মিলিয়ন শ্রোতা অর্জন করেছে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (March 2012)">উদ্ধৃতি প্রয়োজন  ] শুরু থেকেই একটি ফ্লপ, প্রিন্ট ম্যাগাজিনটি হঠাৎ করে ২০০৮ সালে বন্ধ হয়ে যায়, তার প্রাথমিক ব্যাক, কোটিপতি রন বুর্কলের, যিনি স্টার এবং জাতীয় এনকায়ার প্রকাশক আমেরিকান মিডিয়াতে যথেষ্ট আগ্রহের মালিক ছিলেন, প্রত্যাহার করে নিয়েছিলেন । গসিপ, ফ্যাশন এবং পপ সংস্কৃতি সম্পর্কে সেলিব্রিটি আইটেমগুলিতে ফোকাস করে, ২০০৯ সালের মার্চ মাসে রাডার অনলাইন পুনরায় চালু হয়েছিল। এর আগে রাডার অনলাইন দ্বারা প্রকাশিত সমস্ত নিবন্ধ সাইট থেকে মুছে ফেলা হয়েছে।
অ্যালার্ম ঘড়ি (চিত্রকর্ম)
অ্যালার্ম ঘড়ি (Le Réveil-matin বা Le Revéille-matin) বেলজিয় চিত্রশিল্পী র‍্যনে মাগ্রিত অঙ্কিত একটি পরাবাস্তববাদী চিত্রকর্ম। ক্যানভাসে তৈলচিত্র ১৯৫৭ সালে সম্পন্ন হয়। চিত্রকর্মটি ১৬ সেপ্টেম্বর ২০১৮ থেকে ৬ জানুয়ারি ২০১৯ সালে সুইজারল্যান্ডে "লাইফ লাইন" এবং ২১ সেপ্টেম্বর ২০১৬ থেকে ২৩ জানুয়ারি ২০১৭ সালে ফ্রান্সে "Magritte. La trahison des images" প্রদর্শনীতে প্রদর্শিত হয়েছিল।
বদলপুর ইউনিয়ন
বদলপুর ইউনিয়ন বাংলাদেশের উত্তর পূর্বে সিলেট বিভাগের হবিগঞ্জ জেলার আজমিরীগঞ্জ উপজেলা র একটি ইউনিয়ন।
অবস্থান ও আয়তন
হবিগঞ্জ জেলার আজমিরীগঞ্জ উপজেলার উত্তর প্রান্তে অবস্থিত বদলপুর ইউনিয়ন। আজমিরীগঞ্জ উপজেলা সদর থেকে বদলপুরের দূরত্ব প্রায় ৯.৫ কিলোমিটার। বদলপুরের উত্তর ও পশ্চিম দিকে বয়ে চলেছে কালনী–কুশিয়ারা নদী। বদলপুর ইউনিয়ন আজমিরীগঞ্জ উপজেলার সবচেয়ে বড় ইউনিয়ন। এই ইউনিয়নের উত্তর দিকে অবস্থিত সুনামগঞ্জের শাল্লা উপজেলা ও বানিয়াচং উপজেলার দৌলতপুর ইউনিয়ন, পূর্ব দিকে অবস্থিত বানিয়াচং উপজেলার দৌলতপুর, কাগাপাশা ও বানিয়াচং উত্তর পূর্ব ইউনিয়ন, দক্ষিন দিকে অবস্থিত জলসূখা ইউনিয়ন ও বানিয়াচং উপজেলার বানিয়াচং উত্তর পশ্চিম ইউনিয়ন, পশ্চিম দিকে অবস্থিত সুনামগঞ্জের শাল্লা উপজেলা এবং দক্ষিন–পশ্চিম দিকে অবস্থিত আজমিরীগঞ্জ সদর ইউনিয়ন।
নদনদী
বদলপুর ইউনিয়নের উল্লেখযোগ্য নদী হচ্ছে কুশিয়ারা নদী। ইউনিয়নে বেশ কিছু খাল আছে
উল্লেখযোগ্য খালের নাম-
কাটাখালী খাল
কৈয়া খাল
শিক্ষাপ্রতিষ্ঠান
এই ইউনিয়নে শিক্ষার হার ২৫%(২০০১ এর শিক্ষা জরীপ অনুযায়ী)